ananddey/assamese-wiki-corpus huggingface dataset:
শিৱ তাণ্ডৱ স্তোত্ৰ

]] শিৱ তাণ্ডৱ স্ত্ৰোত পাঠ কৰিছে।
শিৱ তাণ্ডৱ স্তোত্ৰ হৈছে হিন্দু দেৱতা শিৱৰ গুণ-গৰিমা বৰ্ণনা কৰা এক সংস্কৃত স্তোত্ৰ। পৰম্পৰাগতভাৱে পৰম শিৱভক্ত লংকেশ্বৰ ৰাৱণক এই স্তোত্ৰ ৰচনাৰ কৃতিত্ব দিয়া হয়। জনবিশ্বাস অনুসৰি ৰাৱণে মোক্ষপ্ৰাপ্তিৰ বাবে শিৱক বন্দনা কৰি এই শ্লোক ৰচনা কৰিছিল।

গঠন

স্তোত্ৰটোৰ চাৰিটা শাৰীৰ একোটা স্তম্ভত প্ৰতিটো শাৰীত ১৬টা স্বৰ বা আখৰ থাকে। এইসমূহ পৰ্যায়ক্ৰমে লঘু (হ্ৰস্ব স্বৰ) আৰু গুৰু (দীৰ্ঘ স্বৰ)। ইয়াত মুঠ ১৬টা চতুৰ্থী বা চাৰিশৰীয়া স্তৱক আছে।

এই স্তোত্ৰৰ নৱম আৰু দশম চতুৰ্থী দুটাৰ শেষত শিৱৰ উপনামসমূহক ধ্বংসকাৰী, আনকি মৃত্যুৰো নাশক হিচাপে তালিকাভুক্ত কৰা হৈছে।

শেষৰ চতুৰ্থীত ভাগৰি পৰাৰ পিছত ৰাৱণে সুধিছে, "মই কেতিয়া সুখী হ'ম?" প্ৰাৰ্থনা আৰু ঘোৰ তপস্যাৰ বাবে ৰাৱণে শিৱৰ পৰা শক্তি আৰু চন্দ্ৰহাস নামৰ এখন অলৌকিক তৰোৱাল লাভ কৰিছিল।

আখ্যান

হিন্দু মহাকাব্য ৰামায়ণৰ উত্তৰা কাণ্ডৰ বৰ্ণনা অনুসৰি দশানন, বিংশ অস্ত্ৰধাৰী শক্তিশালী ৰজা ৰাৱণে কৈলাস পৰ্বতৰ ওচৰত অৱস্থিত তেওঁৰ সতীয়া ভাতৃ আৰু ধনৰ দেৱতা কুবেৰৰ নগৰ অলকাক জয় কৰি লুট কৰিছিল। বিজয়ৰ পিছত ৰাৱণে পুষ্পক বিমানত (কুবেৰৰ পৰা চুৰি কৰা আকাশী ৰথ) লৈ লংকালৈ উভতি আহিছিল। বাটতে তেওঁ এখন ধুনীয়া ঠাই দেখা পালে। কিন্তু তাৰ ওপৰেৰে ৰথখন উৰিব পৰা নাছিল। ৰাৱণে সেই ঠাইতে শিৱৰ ম’হমুখী বামন পৰিচাৰক নন্দীক (নন্দীশ, নন্দীকেশ্বৰ) লগ কৰি তেওঁৰ ৰথখনে সেই ঠাইৰ ওপৰেৰে পাৰ হ’ব নোৱাৰাৰ আঁৰৰ কাৰণ সুধিলে। নন্দীয়ে ৰাৱণক জনালে যে ভগৱান শিৱ আৰু পাৰ্বতীয়ে পাহাৰত প্ৰমোদ-বিহাৰ কৰি আছে আৰু সেয়ে ইয়াৰ ওপৰেদি কাকো পাৰ হ’বলৈ দিয়া হোৱা নাই। ৰাৱণে শিৱ আৰু নন্দীক ঠাট্টা কৰে। নিজ প্ৰভুক কৰা অপমানত ক্ষুব্ধ হৈ নন্দীয়ে ৰাৱণক অভিশাপ দিয়ে যে বান্দৰেই তেওঁৰ সৰ্বনাশ কৰিব। পাছলৈ ৰাৱণে নন্দীৰ অভিশাপ পাই আৰু আগুৱাই যাব নোৱাৰাত ক্ষুব্ধ হৈ কৈলাসক উভালি পেলোৱাৰ সিদ্ধান্ত লয়। তেওঁ কৈলাসৰ তলত বিশখন হাত থৈ পৰ্বতটো ওপৰলৈ তুলিবলৈ ধৰিলে। কৈলাস কঁপিবলৈ ধৰাৰ লগে লগে আতংকিত হৈ পাৰ্বতীয়ে শিৱক সাৱটি ধৰিলে। কিন্তু সৰ্বজ্ঞানী শিৱই এই কাৰ্যৰ আঁৰত ৰাৱণ বুলি উপলব্ধি কৰি ভৰিৰ বুঢ়া আঙুলিৰে কৈলাসক হেঁচা মাৰি ধৰি ৰাৱণক তাৰ তলত আৱদ্ধ কৰি পেলালে। যন্ত্ৰণাত ৰাৱনে এটা জোৰেৰে চিৎকাৰ কৰিবলৈ লাগিল। মন্ত্ৰীসকলৰ পৰামৰ্শত ৰাৱণে হাজাৰ বছৰ ধৰি শিৱৰ গুণানুকীৰ্তন কৰিছিল। অৱশেষত শিৱই ৰাৱণক ক্ষমা কৰাৰ লগতে চন্দ্ৰহাস নামৰ এখন অজেয় তৰোৱালো প্ৰদান কৰে। ৰাৱণে গোৱা পদ্যসমূহৰ সংগ্ৰহ শিৱ তাণ্ডৱ স্তোত্ৰ নামেৰে জনাজাত হৈ পৰে।

তথ্য সংগ্ৰহ

বাহ্যিক সংযোগ

শ্ৰেণী:হিন্দু ধৰ্ম
নীলিম আকাশ কাশ্যপ

নীলিম আকাশ কাশ্যপ অসমীয়া সাহিত্যৰ এগৰাকী ঔপন্যাসিক, গল্পকাৰ। তেখেতে বহুকেইখন উপন্যাস লিখাৰ লগতে জুবিন গাৰ্গৰ গীতক বিষয়বস্তু হিচাপে লৈ গল্প ৰচনা কৰিছে। তেখেত পেচাত এজন শিক্ষা বিভাগৰ কৰ্মচাৰী।

কৰ্ম জীৱন

অসম চৰকাৰৰ শিক্ষা বিভাগৰ এগৰাকী কৰ্মচাৰী হিচাপে ২০০৬ চনৰপৰা কৰ্মৰত হৈ আছে।

সাহিত্য কৰ্ম

নৰকৰ বেলি: চন্দ্ৰ প্ৰকাশৰ দ্বাৰা ২০১৪ত প্ৰকাশিত উপন্যাসখনৰ বিষয়বস্তু আলফা, অসম আন্দোলন প্ৰেক্ষাপটত সেই আৰু এই সময়ৰ অসম। 'অভিশপ্ত ঊনাশী'ৰ আধাৰত ৰচিত 'নৰকৰ বেলি'লৈ অসম সাহিত্য সন্মিলনে ২০১৪ চনত 'শ্ৰেষ্ঠ অভিষেক গ্ৰন্থ' বঁটা আগবঢ়ায়।
ফিনিক্স ঈশ্বৰ: চন্দ্ৰ প্ৰকাশে প্ৰকাশ কৰে ২০১৫ চনত। শচীন তেণ্ডুলকাৰৰ জীৱনভিত্তিক উপন্যাস।
আছু: স্বপ্ন-দুঃস্বপ্ন-ইতিহাস:- ২০১৫ চনত অসম পাব্লিচিং কোম্পানীয়ে প্ৰকাশ কৰে। গ্ৰন্থখনত অসমত ছাত্ৰ সংগঠনৰ জন্মৰপৰা বৰ্তমানলৈ সবিশেষ, বিদেশী প্ৰব্ৰজন প্ৰসংগ, আছু, অসম আন্দোলন আদি বিষয়ত তথ্যনিৰ্ভৰ অৱলোকন কৰা হৈছে।
জুবিন গাৰ্গৰ গান আৰু কবিতাৰ গল্প:- ২০১৫ চনত অসম পাব্লিচিং কোম্পানীয়ে প্ৰকাশ কৰা গল্প সংকলনখনত কণ্ঠশিল্পী জুবিন গাৰ্গৰ কেইটামান জনপ্ৰিয় গানৰ অৱলম্বনত ৰচিত গল্প সংকলিত হৈছে।
জেছিউলিটা: 'বনলতা'ই প্ৰকাশ কৰে ২০১৫ চনত। সম্ৰাট নেপোলিয়ন বোনাপাৰ্টৰ জীৱনভিত্তিক উপন্যাস।
নেতাজী: দুৰ্ঘটনা নহয়, হত্যা! :- অনুৰণন আদিত্যৰ সহযোগত ৰচিত গ্ৰন্থখন 'বনলতা'ই প্ৰকাশ কৰে ২০১৬ চনত। নেতাজী সুভাষ চন্দ্ৰ বসুৰ মৃত্যু ৰহস্যকেন্দ্ৰিক বহুকেইটা প্ৰবন্ধ অন্তৰ্ভুক্ত হৈছে গ্ৰন্থখনত।
সোণৰ খাৰু-কলিজাৰ ছাঁ: এই উপন্যাসখন 'বনলতা'ই প্ৰকাশ কৰে ২০১৬ চনত। দীপালি বৰঠাকুৰ-নীলপৱন বৰুৱা দম্পতীৰ জীৱন, কৰ্মৰ লগতে প্ৰধানতঃ তেওঁলোকৰ একক আৰু অনন্য প্ৰেমক লৈ ৰচিত একমাত্ৰ উপন্যাস। গুণী লোকক জীৱনকালতে উপযুক্ত সন্মান প্ৰদৰ্শনৰ প্ৰয়াসত ৰচিত হয় উপন্যাসখন।
জোনাকৰ পখী উৰে: এই উপন্যাসখন 'বনলতা'ই প্ৰকাশ কৰে ২০১৮ চনত। প্ৰসিদ্ধ সাহিত্যিক হোমেন বৰগোহাঞিয়ে অদ্যাপি লিখা অন্তিম গল্প 'গৰখীয়া'ৰ উপন্যাসীকৰণ 'জোনাকৰ পখী উৰে'। গুণী লোকক জীৱনকালতে উপযুক্ত সন্মান প্ৰদৰ্শনৰ প্ৰয়াসত ৰচিত হয় উপন্যাসখন।
হিংৰামীয়া-প্ৰ: নৱ প্ৰজন্মৰ আৱেগ, অনুভূতি, সপোন, লাইফষ্টাইলক লৈ ৰচিত এই উপন্যাসখন জ্যোতি প্ৰকাশনে প্ৰকাশ কৰে ২০১৮ চনত।
লাজ: 'বনলতা'ই প্ৰকাশ কৰে ২০১৯ চনত। হাৰিয়ানাত প্ৰচলিত অবিশ্বাস্য ম'ল্কি (ক্ৰয় কৰা কইনা) প্ৰথাক লৈ ৰচিত 'লাজ'। উপন্যাসখন হাৰিয়ানা আৰু অসম প্ৰেক্ষাপটত ৰচিত হৈছে।
তুমি কিয় নোৱাৰিবা! : ছাত্ৰ-ছাত্ৰীৰ বাবে প্ৰেৰণাদায়ক লেখাৰ সংকলনটো ২০১৯ চনত ৰেখা প্ৰকাশনে প্ৰকাশ কৰে।
চীনক চিনা টান! : সাংবাদিক ৰুবুল দাসৰ লগত যুটীয়াভাৱে লিখা গ্ৰন্থখনত চীনৰ ইতিহাস, বৰ্তমান, ভাৰত-চীন সম্পৰ্ক, বিশ্বৰে চীনৰ সম্পৰ্ক আদি বিষয়ত তথ্যনিৰ্ভৰ আলোকপাত কৰা হৈছে। গ্ৰন্থখন জ্যোতি প্ৰকাশনে ২০২০ চনত প্ৰকাশ কৰে।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
মিৰ্জা গালিব

মিৰ্জা গালিব (, ; ) হৈছে সৰ্বকালৰ প্ৰসিদ্ধ উৰ্দু কবিসকলৰ মাজৰ এজন। মিৰ্জা আছাদুল্লা বাইগ খান (, উৰ্দু/পাৰ্ছী: ) ৰূপে তেখেতৰ জন্ম হৈছিল৷ গালিব হৈছে তেওঁৰ ছদ্মনাম।১৭৯৭ চনৰ ২৭ ডিচেম্বৰত আগ্ৰাত গালিবৰ জন্ম হয়। গালিবৰ আনুষ্ঠানিক শিক্ষা সম্বন্ধে ইমান বিতঙকৈ জনা নাযায়৷ তেওঁৰ জীৱনৰ আদিছোৱা আৰু আনুষ্ঠানিক শিক্ষাৰ বিষয়ে কোনো লিখিত তথ্য নথকাৰ কাৰণে ইয়ে পণ্ডিত সমাজক বিবুধিত পেলাই আহিছে৷ তথাপিও, এনেকৈয়ে কোৱা হয় যে দিল্লীৰ অভিজাত, সন্মানীয় আৰু বিজ্ঞসমাজৰ সৈতে তেওঁৰ বন্ধুত্ব আছিল৷ অতি কম বয়সত, ১৮১০ চনৰ আশেপাশে এটা অতি সন্মানীয় পৰিয়ালৰ সৈতে তেওঁৰ বৈবাহিক সম্বন্ধ ঘটিছিল৷ ইয়াকো লগতে কোৱা হয় যে গালিবৰ সাতটি সন্তান আছিল কিন্তু দুৰ্ভাগ্যবশতঃ সাতোটি সন্তানৰ এটিও বাচি থকা নাছিল৷ এই দুখ তেওঁ কবিতাৰ জড়িয়তে নিগৰিত হৈছিল৷ গালিবৰ সুৰা আৰু জুৱাৰ প্ৰতি আসক্তি আছিল৷ যদিও সেই সময়ত জুৱা খেলক এক সামাজিক অপৰাধ বুলি গণ্য কৰা হৈছিল।

১৮৬৯ চনৰ ফেব্ৰুৱাৰী মাহৰ ১৫ তাৰিখে এইজনা বিখ্যাত কবিয়ে শেষ নিশ্বাস ত্যাগ কৰে।

তথ্য সংগ্ৰহ

বাহ্যিক সংযোগ

Indiasurfing.com Poetry of Mirza Ghalib with meaning
Ballimaran.com Haveli of Mirza Ghalib, Chandni Chowk, Delhi
Ghalib Institute, New Delhi
A Visit to Mirza Ghalib's Haveli in Ballimara, Old Delhi
Ghalib in Love
Loharu Family
(Blog) Kuchh Sacche Moti: Ghalib
Works
Ghalib at Kavita Kosh (Devanagari Hindi script)
Fully coloured Deewan-e-Ghalib
Best Urdu-Poetry by Mirza Ghalib
Ghazal Translated By Qazi Muhammad Ahkam
koii ummiid bar nahii.n aatii Translated By Qazi Muhammad Ahkam
Selected Ghazals of Ghalib(Audio) Read by Qazi Muhammad Ahkam
DIVAN - E - GHALIB The Urdu Ghazals of Mirza Asadullah Khan "GHALIB".
Deewan-E-Ghalib
Poetry of Ghalib - Complete Collection of Mirza Ghalib, A large Number of his Ghazals
The Love Sonnets of Ghalib - Biography, selected works, and all things Ghalib
Biography and selected works
The Joy of the Drop - 37 poems by Ghalib in English translation.
Selected couplets of Mirza Ghalib
Selected couplets with translation of Mirza Ghalib
English translation of one of Ghalib's Persian poems.
Authorised Version of Deewan-e-Ghalib known as Nuskhae Hamidia uploaded by Javed Hussen
Complete Persian poetry of Mirza Ghalib at scribd uploaded by Javed Hussen
Mirza Ghalib's Diary of 1857 First Indian Libaretion Struggle in Urdu Translation uploaded by Javed Hussen
unpublished Poems of Mirza Ghalib edited by Kalidas Gupta Raza uploaded by Javed Hussen
original Urdu free pdf of Yaadgare Ghalib by Altaf Hussain Hali
Loharu Family Link
An Bangla selected translation of Mirza Ghalib with original Urdu

শ্ৰেণী:ভাৰতৰ ব্যক্তি
শ্ৰেণী:ভাৰতীয় কবি
পিয়া লামবাৰ্গ

বাহ্যিক সংযোগ

Official Miss Suomi website

শ্ৰেণী:ফিনলেণ্ডৰ ব্যক্তি
শ্ৰেণী:অভিনেত্ৰী
শ্ৰেণী:মডেল
শ্ৰেণী:সৌন্দৰ্য প্ৰতিযোগী
শিক্ষক প্ৰশিক্ষণ মহাবিদ্যালয়, ঢকুৱাখনা

শিক্ষক প্ৰশিক্ষণ মহাবিদ্যালয়, ঢকুৱাখনা ১৯৯৮ চনত ঢকুৱাখনা নগৰৰ পৰা মাত্ৰ ২ কিলোমিটাৰ নিলগত ঢকুৱাখনা ঘিলামৰা সংযোগী পথৰ কাষৰ কুঁৱাবাৰী দলনিৰ পক্ষী উদ্যানখনিৰ কাষতে স্থাপিত হৈছিল মহাবিদ্যালয়খন। মহাবিদ্যালয়খনৰ বৰ্তমানৰ অধ্যক্ষ ড॰ প্ৰদীপ চন্দ্ৰ বৰা। ডিব্ৰুগড় বিশ্ববিদ্যালয়ৰ অধীনৰ এখন উচ্চ শিক্ষাৰ অনুষ্ঠান হৈছে এই ঢকুৱাখনা শিক্ষক প্ৰশিক্ষণ মহাবিদ্যালয়। অধ্যয়নৰ ক্ষেত্ৰত এই মহাবিদ্যালয়খনে বৰ্তমান কেইবাখনো জিলা সামৰি লোৱা দেখা গৈছে। এই অঞ্চলৰ প্ৰশিক্ষাৰ্থী সকলৰ লগতে বিভিন্ন জিলাৰ পৰা অহা প্ৰশিক্ষাৰ্থী সকলে বৰ্তমানেও অধ্যয়ন কৰি আছে। এই মহাবিদ্যালয়খনে শিক্ষানুৰাগী ৰাইজৰ উচ্চ শিক্ষাৰ বাবে এক উপযুক্ত সমিধান হিচাপে থিয় দিছে।

বাহ্যিক সংযোগ

শ্ৰেণী:অসমৰ মহাবিদ্যালয়সমূহ
কুমুদিনী ত্যাগী

উপ-লেফটেনেণ্ট কুমুদিনী ত্যাগী ভাৰতীয় নৌসেনাৰ এগৰাকী বিষয়া। উপ-লেফটেনেণ্ট ৰিতি সিঙ আৰু কুমুদিনী ত্যাগী হৈছে ভাৰতীয় নৌসেনাৰ প্ৰথম দুগৰাকী মহিলা, যিয়ে ভাৰতীয় নৌসেনাৰ যুদ্ধজাহাজ পৰিচালনা কৰাৰ বাবে তেওঁলোকৰ শাখাৰ পৰা অৰ্হতা অৰ্জন কৰিছে।

প্ৰাৰম্ভিক জীৱন

১৯৯৭ চনত গাজিয়াবাদত,প্ৰবেশ কুমাৰ ত্যাগী আৰু ৰীনা ত্যাগীৰ ঘৰত কুমুদিনী ত্যাগীৰ জন্ম হৈছিল। পৰিয়ালটো মিৰাটৰ খাৰখোদাৰ বাসিন্দা আছিল, কিন্তু ১৯৮৩ চনত তেওঁলোক গাজিয়াবাদলৈ স্থানান্তৰিত হৈছিল। তেওঁৰ ককাক সুৰেশ চান্দ ত্যাগী উত্তৰপ্ৰদেশ আৰক্ষীৰ এগৰাকী উপ-পৰিদৰ্শক আছিল, আৰু তেওঁৰ পিতৃ প্ৰবেশে কুমাৰ ত্যাগীয়ে এটা নিৰাপত্তা সংস্থা চলাইছিল। কুমুদিনীৰ আইতাকৰ নাম আছিল ৰাজেশ কুমাৰী ত্যাগী। অপূৰ্ব ত্যাগী নামেৰে তেওঁৰ এগৰাকী কনিষ্ঠ ভাতৃ আছে। তেওঁৱো সংযুক্ত প্ৰতিৰক্ষা সেৱাৰ লিখিত পৰীক্ষাত উত্তীৰ্ণ হৈছিল।

শিক্ষা

ত্যাগীয়ে ৰাজনগৰৰ ছেইণ্ট পল একাডেমীৰ পৰা আই চি এছ ই (দশম শ্ৰেণী) আৰু চি এইছ.ছাবিল দাস পাব্লিক স্কুলৰ পৰা চিবিএছই (দ্বাদশ শ্ৰেণী) শিক্ষা সম্পূৰ্ণ কৰিছিল। তেওঁ এবিইএছ অভিযান্ত্ৰিক মহাবিদ্যালয়ৰ পৰা কম্পিউটাৰ বিজ্ঞানত প্ৰযুক্তিবিদ্যাৰ স্নাতক ডিগ্ৰী লাভ কৰি মহাবিদ্যায়খনৰ ভিতৰতে শীৰ্ষস্থান দশল কৰিছিল। প্ৰতিৰক্ষা বাহিনীত যোগদানৰ প্ৰতি তেওঁৰ আছিল এক বুজাব নোৱাৰা আৱেগ। তদুপৰি ২০১৫ চনত কিৰণ শ্বেখাৱৰ শ্বহীদ হোৱা ঘটনাই তেওঁক গভীৰভাৱে প্ৰভাৱিত কৰিছিল। তেওঁৰ ওচৰলৈ অতি লাভজনক বৈকল্পিক চাকৰিৰ প্ৰস্তাৱ আহিছিল যদিও ত্যাগীয়ে ২০১৮ চনৰ ডিচেম্বৰ মাহত নৌসেনাৰ চাকৰিতহে যোগদান কৰে। তেওঁৰ পৰিয়ালে তেওঁক এগৰাকী অধ্যয়নশীল আৰু শাৰীৰিক ভাৱে সম্পূৰ্ণ সক্ষম ছোৱালী বুলি অভিহিত কৰিছিল। ইয়াৰ ভিতৰত ছৰ্টী আৰু চিমুলেটৰ বিমানকে ধৰি ৬০ ঘণ্টাৰ উৰণৰ প্ৰশিক্ষণ অন্তৰ্ভুক্ত কৰা হৈছিল। প্ৰশিক্ষণৰ সময়ত তেওঁ আন্তঃ স্কোয়াড্ৰন নভিচেছ এক্স-কাণ্ট্ৰী চেম্পিয়নশ্বিপ, ২০১৯ত প্ৰায় ৪৬ মিনিট ২৯ ছেকেণ্ডত ৮ কিলোমিটাৰ দৌৰি মহিলাসকলৰ ভিতৰত প্ৰথম স্থান দখল কৰিছিল।

২০২০ চনৰ ২১ ছেপ্টেম্বৰত ত্যাগীক ভাৰতীয় নৌসেনাৰ হেলিকপ্টাৰ ফ্লীটত পৰ্যবেক্ষক (এয়াৰবৰ্ণ টেক্টিচিয়ান) হিচাপে অন্তৰ্ভুক্ত কৰা হয়। তেওঁ চাৰিগৰাকী মহিলা বিষয়া আৰু ভাৰতীয় উপকূলৰক্ষী বাহিনীৰ তিনিজন বিষয়াকে ধৰি ১৭জন বিষয়াৰ এটা গোটৰ ভিতৰত আছিল, যাক কোচিৰ আইএনএছ গৰুড়ত অনুষ্ঠিত এক অনুষ্ঠানত "পৰ্যবেক্ষক" হিচাপে স্নাতক হোৱাৰ বাবে "উইংছ" প্ৰদান কৰা হৈছিল।
গাজিয়াবাদৰ জিলা দণ্ডাধীশ অজয় শংকৰ পাণ্ডেয়ে মন্তব্য কৰে যে গাজিয়াবাদ জিলাই প্ৰ-পত্ৰৰ দায়িত্ব ঘূৰাই দিয়াৰ পিছত তেওঁৰ বাবে সম্বৰ্ধনা জনোৱাৰ পৰিকল্পনা কৰিছে। ক'ভিড-১৯ পৰিস্থিতিৰ বাবে তেওঁৰ পৰিয়ালে এই ঐতিহাসিক অনুষ্ঠানত উপস্থিত থাকিব পৰা নাছিল। দীৰ্ঘকালীন বিভিন্ন অভিযানকে ধৰি ভাৰতীয় নৌসেনাৰ ফ্ৰণ্টলাইন যুদ্ধজাহাজত তেওঁৰ নিয়োগ আশা কৰা হৈছে।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় মহিলা বিমানচালক
শ্ৰেণী:ভাৰতীয় নৌসেনাৰ বিষয়া
শ্ৰেণী:যুদ্ধক্ষেত্ৰত ভাৰতীয় নাৰী
সিন্ধী ভাষা

সিন্ধী (আৰৱী লিপিতে: سنڌي, দেৱনাগৰী লিপিত: सिन्धी) পাকিস্তানৰ সিন্ধু প্ৰদেশেৰ প্ৰায় ৩ কোটি ৫০ লাখ আৰু ভাৰতৰ প্ৰায় ৮০ লাখ মানুহে এই ভাষাত কথা কয়।

ব্যৱহাৰ

পাকিস্তানত প্ৰচলিত ভাষাবিলাকৰ মাজত ইয়াৰ স্থান তৃতীয়। সিন্ধী পাকিস্তান আৰু ভাৰতৰ চৰকাৰী ভাষা হিচাবে স্বীকৃত। ইণ্ডো-আৰ্য্য ভাষা হ'লেও সিন্ধী ভাষাৰ ওপৰত দ্ৰাবিড় ভাষা গোষ্ঠীৰ ভাষাৰ বিশেষ প্ৰভাৱ পৰিলক্ষিত হয়।

লিখন পদ্ধতি

পাকিস্তানত সিন্ধীসকলে পাৰ্চী-আৰবী লিপিৰ এটা সংস্কৰণ সিন্ধী ধ্বনিবিজ্ঞানৰ লগত খাপ খোৱা নতুন আখৰৰ সৈতে ব্যৱহাৰ কৰে, আনহাতে ভাৰতত দেৱনাগৰী, খুদাবাদী, খোজকি আৰু গুৰমুখীকে ধৰি বহুতো লিপি ব্যৱহাৰ কৰা হয়। সিন্ধীৰ বাবে পাৰ্চী-আৰবী ভাষাও তুলনামূলকভাৱে আগতেই ডিজিটেলভাৱে সুলভ কৰি তোলা হৈছিল।

সিন্ধী ভাষাৰ আটাইতকৈ প্ৰাচীন প্ৰমাণিত তথ্য ১৫ শতিকাৰ।

তথ্যসূত্ৰ

বাহ্যিক সংযোগ

শ্ৰেণী:ভাষা
শ্ৰেণী: ভাৰতৰ ভাষা
শ্ৰেণী:পোখালি (ভাষা)
কিকলী

কিক্কলি নৃত্য (; পাঞ্জাবী ভাষাত ইয়াৰ প্ৰকৃত উচ্চাৰণ কিক-লি) পঞ্জাৱৰ এক ক্ৰীড়াসুলভ লোকনৃত্য৷ এই নৃত্যত সাধাৰণতে দুজনী যুৱতী ছোৱালীয়ে অংশ গ্ৰহণ কৰে৷ কিক্কলি নৃত্যত দুজনী ছোৱালী মুখামুখীকৈ থিয় হৈ দুয়ো দুয়োৰে হাতদুখন নিজৰ এখন হাতৰ ওপৰেৰে আনখন হাত দি খামুচি ধৰে আৰু ভৰিৰে মাটিত খোপনি পুতি ঘূৰণীয়াকৈ ঘূৰে৷ সাধাৰণতে, মনেমিলা আৰু তালমিল একে থকা দুজনী ছোৱালী যুটী বান্ধে অংশগ্ৰহণ কৰা ছোৱালী দুজনীৰ মাজত তালমিল নাথাকিলে এই নৃত্য সম্ভৱ নহয়৷ নৃত্যৰ সময়ত উপস্থিত দৰ্শকে নানা ধৰণৰ গীত গাই হাতচাপৰি মাৰি উৎসাহ যোগায়৷৷

নৃত্যৰ ধৰণ

মহিলাসকলৰ মাজত প্ৰচলিত পাঞ্জাৱৰ কিক্কলি নৃত্যত সাধাৰণতে নৃত্যতকৈ খেলুৱৈসুলভ মনোভাৱ বেছি দেখা যায়৷অসমত খেলা এই খেলত কিক্কলি নৃত্যৰ দৰে বিশেষ সাজ-পোছাক পিন্ধা নহয় আৰু ইয়াৰ বাবে কোনো বিশেষ সময়ৰো ধৰাবন্ধা নাথাকে৷

তথ্য সূত্ৰ

শ্ৰেণী:ভাৰতৰ লোকনৃত্য
শ্ৰেণী:লোক-নৃত্য
জীয়া-জুৰিৰ ঘাট (উপন্যাস)

জীয়া জুৰিৰ ঘাট হৈছে অসমৰ সাহিত্যক, ঔপন্যাসিক চৈয়দ আব্দুল মালিকৰ দ্বাৰা লিখিত এখনি সমাজনিৰ্ভৰ উপন্যাস। উপন্যাসখনৰ পটভূমি হৈছে গ্ৰাম্য সমাজৰ এটা সত্য ঘটনাৰ আলমতে প্ৰাণ পাই উঠা উপন্যাস। উপন্যাসখনৰ ৰচনাকাল ১৯৬০ চন।

ঔপন্যাসিকৰ চমু পৰিচিতি

চৈয়দ আব্দুল মালিক (১৯১৯-২০০০) আধুনিক অসমীয়া কথা সাহিত্যৰ ইতিহাসত চৈয়দ আব্দুল মালিকৰ এখন নিগাজি আসন আছে। চৈয়দ আব্দুল মালিক আছিল একাধাৰে ঔপন্যাসিক, গল্পকাৰ, নাট্যকাৰ, কবি, প্ৰবন্ধকাৰ, জীৱনী-ৰসিক, ব্যঙ্গ-ৰসিক। চুটিগল্প ৰচনাৰ ক্ষেত্ৰত তেওঁ ৰুছ দেশৰ এণ্টন চেকভ আৰু ফৰাচী দেশৰ গিদ্ মোপাছাৰ দ্বাৰা প্ৰভাৱিত হৈছিল। নিজৰ বিপুল ৰচনা সম্ভাৰেৰে অসমীয়া সাহিত্যক ধন্য কৰা সাহিত্যিক চৈয়দ আব্দুল মালিকে ষাঠিখনতকৈও অধিক উপন্যাস ৰচনা কৰি থৈ গৈছে। তেখেতৰ উপন্যাস হ'ল - আকাশ অন্য তৰা (১৯৬২), ৰূপতীৰ্থৰ যাত্ৰী (১৯৬৩), ৰজনীগন্ধাৰ চকুলো (১৯৬৪), মোৰ বাবে নুৰুবা তুমি মালতী ফুল (১৯৬৬), আধাৰশিলা (১৯৬০), ত্ৰিশূল (১৯৬৮)।

গ্ৰন্থখনৰ চমু বিৱৰণ

জীয়া জুৰিৰ ঘাট গ্ৰাম্য পটভূমিত ৰচিত সামাজিক উপন্যাস। মুখ্য পুৰুষ চৰিত্ৰ চালেহৰ শাৰীৰিক অসুস্থতা আৰু তাক লৈ তাৰ মনত সৃষ্টি হোৱা বিপৰীতমুখী দ্বন্দ্বই উপন্যাসৰ কাহিনীভাগৰ মূল আকৰ্ষণ বিন্দু। এই উপন্যাসখনৰ আলোচনাৰ মাজেদি কথাশিল্পী চৈয়দ আব্দুল মালিকৰ বিচাৰধাৰাৰ লগতে তেওঁৰ উপন্যাসৰ ভাষা, বিভিন্ন চৰিত্ৰৰ ভাবনাৰ লগত পৰিচিত হোৱাৰ সুযোগ লাভ কৰিব পাৰি। সমাজৰ প্ৰতি দায়বদ্ধ লেখক হিচাপে মালিকৰ উপন্যাসৰ অন্যতম সুৰ মানৱতাবাদৰ যি প্ৰকাশ এই উপন্যাসত ফুটি উঠিছে, যিয়ে তেওঁ চিত্ৰিত কৰা তেনেই সাধাৰণ চৰিত্ৰকো মহীয়ান কৰিছে।

তথ্য সংগ্ৰহ

চৈয়দ আব্দুল মালিকৰ অপ্ৰকাশিত ৰচনাৱলী আৰু ডায়েৰী: সম্পাদনা: নিকুমণি হুছেইন; প্ৰথম প্ৰকাশ - জানুৱাৰী, ২০০৮; পাণবজাৰ, গুৱাহাটী -৭৮১০০১
অফুৰন্ত আৰু বিচিত্ৰ সৃষ্টি প্ৰতিভাৰ অধিকাৰী মানুহজন: উপেন্দ্ৰ বৰকটকী; সাতসৰী, দ্বাদশ বছৰ, একাদশ সংখ্যা, জুন ২০১৭
মালিকৰ চমু জীৱনপঞ্জী: অনুৰাধা শৰ্মা পূজাৰী; সাতসৰী, দ্বাদশ বছৰ, একাদশ সংখ্যা; জুন ২০১৭
অসমীয়া উপন্যাসৰ ইতিহাস: ড° গোৱিন্দ প্ৰসাদ শৰ্মা, (পৃষ্ঠা: ৩৬৯-ৰ পৰা ৩৭৬-লৈ), প্ৰকাশক শ্ৰী নগেন শৰ্মা জ্যোতি প্ৰকাশন পানবজাৰ, গুৱাহাটী-৭৮১০০১, প্ৰথম প্ৰকাশ: নৱেম্বৰ, ২০১৪

তথ্যসূত্ৰ

শ্ৰেণী:অসমীয়া উপন্যাস
ভিক্টৰিয়া আব্ৰিল

ভিক্টৰিয়া মেৰিডা ৰোহাছ (ইংৰাজী: Victoria Abril; জন্ম: ৪ জুলাই ১৯৫৯), পেছাদাৰীভাৱে ভিক্টৰিয়া আব্ৰিল নামেৰে পৰিচিত এগৰাকী স্পেনিছ চলচ্চিত্ৰ অভিনেত্ৰী আৰু গায়িকা। তেওঁ বৰ্তমান ফ্ৰান্সত বসবাস কৰে। পৰিচালক পেদ্ৰ’ আলমোদোভাৰৰ ছবি টাই মি আপ! টাই মি ডাউন! -ত কৰা অভিনয়ৰ বাবে তেওঁ আন্তঃৰাষ্ট্ৰীয় দৰ্শকৰ মাজত বিশেষভাৱে পৰিচিত।

জীৱন আৰু কেৰিয়াৰ

মালাগাত জন্মগ্ৰহণ কৰা আব্ৰিলে ১৯৭৬ চনত স্পেইনৰ আন, ড'ছ, ত্ৰেছ... ৰেচপণ্ডা অত্ৰা ভেজ অনুষ্ঠানত দুবছৰ ধৰি অভিনয় কৰি ব্যাপক জনপ্ৰিয়তা অৰ্জন কৰিছিল। স্পেইনত কাম কৰাৰ উপৰি তেওঁ ফ্ৰান্স, ইটালী আৰু আইচলেণ্ডৰ চলচ্চিত্ৰতো অভিনয় কৰিছে। তেওঁ আঠবাৰকৈ শ্ৰেষ্ঠ অভিনেত্ৰীৰ শিতানত 'গোয়া বঁটা'ৰ বাবে মনোনীত হৈছে আৰু এবাৰ এই বঁটা লাভ কৰিছে। ইয়াৰ উপৰি তেওঁ আমান্তেচ ছবিত কৰা অভিনয়ৰ বাবে ৪১সংখ্যক বাৰ্লিন আন্তঃৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ অভিনেত্ৰীৰ 'ছিলভাৰ বিয়েৰ বঁটা' লাভ কৰিছিল। দুবছৰৰ পাছত, ৪৩সংখ্যক বাৰ্লিন আন্তঃৰাষ্ট্ৰীয় চলচ্চিত্ৰ মহোৎসৱত তেওঁক 'বাৰ্লিনেল কেমেৰা' সন্মানেৰে সন্মানিত কৰা হয়।

আব্ৰিল এগৰাকী গায়িকাও। ২০০৫ চনত তেওঁ পুটচেৰোছ ড' ব্ৰাজিল নামৰ এটা 'বচানোভা-জাজ' এলবামৰ জৰিয়তে সংগীত জগতত আত্মপ্ৰকাশ কৰে। তেওঁ ১৯৭৯ চনৰ ইউৰোভিজন চং কণ্টেষ্টত "বেং-বেং-বেং" গীতটোৰে স্পেইনক প্ৰতিনিধিত্ব কৰাৰ চেষ্টাও কৰিছিল, কিন্তু তেওঁৰ পৰিৱৰ্তে বেটী মিচিগোক নিৰ্বাচিত কৰা হৈছিল।

ব্যক্তিগত জীৱন

১৯৭৭ চনৰ ২৮ জুলাইত আব্ৰিলে চিলিৰ ৰাষ্ট্ৰীয় ফুটবল দলৰ প্ৰাক্তন ফুটবলাৰ গুস্তাভো লাউবেৰ সৈতে বিবাহপাশত আবদ্ধ হয়। ১৯৮২ চনৰ আৰম্ভণিতে দম্পতীটোৰ বিচ্ছেদ ঘটে।

ফৰাচী পৰিচালক জেৰাৰ্ড ডি বাটিষ্টাৰ সৈতে আব্ৰিলৰ দুটা পুত্ৰ সন্তান আছে। তেওঁ বৰ্তমান ফ্ৰান্সত বসবাস কৰে আৰু ১৯৮২ চনৰপৰাই তেওঁ তাত স্থায়ীভাৱে থাকিবলৈ লৈছে।

তথ্যসূত্ৰ

বাহ্যিক সংযোগ

Official Website of Victoria Abril
Victoria Abril at Allmovie

শ্ৰেণী:স্পেনীছ অভিনেত্ৰী
শ্ৰেণী:গায়িকা
মিনি ইভানজেলিন জৰ্ডন

মিনি ইভানজেলিন জৰ্ডন (জন্ম: ২২ জুন, ১৮৬৫ – মৃত্যু: ১০ অক্টোবৰ, ১৯৫২) আছিল এগৰাকী আমেৰিকান দন্ত চিকিৎসক আৰু আমেৰিকাৰ প্ৰথমজন দন্ত চিকিৎসক যিয়ে শিশু দন্ত চিকিৎসা ক্ষেত্ৰত বিশেষজ্ঞ আছিল।

প্ৰাথমিক জীৱন

ইলিনয়ৰ ফুলটন কাউণ্টিত মিনি ইভানজেলিন জৰ্ডনৰ জন্ম হৈছিল। পিতৃ-মাতৃ আছিল ইউজিন বি জৰ্ডন আৰু কেথেৰিন ৰেবেঁকা কেলভাৰ্ট জৰ্ডন ১৮৮৭ চনত কেলিফৰ্ণিয়ালৈ গুচি যায় আৰু ১৮৯১ চনত লছ এঞ্জেলছ ষ্টেট নৰ্মেল স্কুলৰপৰা স্নাতক ডিগ্ৰী লাভ কৰে। ১৮৯৮ চনত তেওঁ কেলিফৰ্ণিয়া বিশ্ববিদ্যালয়ৰ দন্ত চিকিৎসা কাৰ্যসূচীৰপৰা স্নাতক ডিগ্ৰী লাভ কৰে। দন্ত চিকিৎসা বিদ্যালয়ত পঢ়ি থকাৰ সময়ত তেওঁ ছান ফ্ৰান্সিস্কোৰ এটা অনাথ আশ্ৰমত মৌখিক স্বাস্থ্যৰ ক্লিনিক চলাইছিল।

কেৰিয়াৰ

জৰ্ডনে প্ৰাথমিক বিদ্যালয়ত পঢ়ুৱাইছিল আৰু বাৰ্কলেত দন্ত চিকিৎসক হোৱাৰ প্ৰশিক্ষণ লোৱাৰ সময়ত দন্ত সহায়ক হিচাপে কাম কৰিছিল, তাৰ পিছত লছ এঞ্জেলছত নিজাকৈ দন্ত চিকিৎসালয় খুলিছিল। প্ৰথমতে তেওঁৰ সাধাৰণ চিকিৎসালয় আছিল; ১৯০৯ চনত তেওঁ আমেৰিকাত কেৱল শিশু ৰোগীৰ বাবে নিবেদিত প্ৰথম দন্ত চিকিৎসালয় স্থাপন কৰে। ১৯২১ চনত কেলিফৰ্ণিয়া ষ্টেট ডেণ্টেল এছ'চিয়েচনৰ বৈঠকত তেওঁ Relation of Food to the Developing Teeth নামৰ এখন গৱেষণা পত্ৰ উপস্থাপন কৰিছিল, য'ত শিশুৰ খাদ্যত কম মিঠাই আৰু অধিক গাখীৰ, মোটা শস্য, কণী আৰু শাক-পাচলিৰ পৰামৰ্শ দিয়া হৈছিল। "পেড'ডণ্টিকছৰ অগ্ৰণী" হিচাপে তেওঁ ১৯২৫ চনত এই বিষয়ে প্ৰথমখন পাঠ্যপুথি প্ৰকাশ কৰে, যাৰ নাম আছিল অপাৰেটিভ ডেণ্টিষ্ট্ৰি ফৰ চিলড্ৰেন।

ইউনিভাৰ্চিটি অৱ চাদাৰ্ন কেলিফৰ্ণিয়াৰ দন্ত চিকিৎসাৰ সহযোগী অধ্যাপিকা, আৰু চাউদাৰ্ন কেলিফৰ্ণিয়া ডেণ্টেল এছ’চিয়েশ্যনৰ বিষয়া আছিল। তেওঁ ফেডাৰেচন অৱ আমেৰিকান উইমেন ডেণ্টিষ্টৰ প্ৰতিষ্ঠাপক আৰু প্ৰথম সভানেত্ৰী আৰু আমেৰিকান ছ'চাইটি অৱ ডেণ্টিষ্ট্ৰি ফৰ চিলড্ৰেনৰ প্ৰতিষ্ঠাপক আছিল।

তথ্যসূত্ৰ

শ্ৰেণী:মহিলা দন্ত চিকিৎসক
নিৰুপমা মিশ্ৰ

নিৰুপমা মিশ্ৰ (জন্ম: ১৯৪৩) এগৰাকী খ্যাতনামা অসমীয়া শিশু সাহিত্যিক আৰু সমাজ সেৱিকা। তেওঁৰ শিশু-কেন্দ্ৰিক গ্ৰন্থসমূহ অসমৰ শিশুসাহিত্য ক্ষেত্ৰত এক উল্লেখযোগ্য অৱদান হিচাপে বিবেচিত। তেওঁ চন্দ্ৰপ্ৰভা শইকীয়া আদি প্ৰবুদ্ধ মহিলা ব্যক্তিত্বৰ আদৰ্শ অনুসৰণ কৰি সমাজ আৰু নাৰীমুক্তিৰ ক্ষেত্ৰতো সক্ৰিয় আছিল।

জন্ম

নিৰুপমা মিশ্ৰৰ জন্ম ১৯৪৩ চনত হৈছিল।

কৰ্মজীৱন

নিৰুপমা মিশ্ৰে শিশু সাহিত্যৰ জৰিয়তে সাহিত্যক্ষেত্ৰত প্ৰৱেশ কৰে। লগতে, তেওঁ সমাজ সেৱাতো সক্ৰিয়ভাৱে জড়িত আছিল। সদৌ অসম লেখিকা সমাৰোহ সমিতি আৰু অন্যান্য সাহিত্য-সাংস্কৃতিক সংগঠনৰ সৈতে জড়িত হৈ, তেওঁ নাৰীৰ কল্যাণ আৰু শিক্ষাৰ বাবে কাম কৰিছে।

শিশু সাহিত্য

নিৰুপমা মিশ্ৰে ৰচনা কৰা শিশুসাহিত্যমূলক গ্ৰন্থসমূহ:
পাখিয়ে পাখিয়ে ৰং
মহাভাৰতৰ কাহিনী
সাধুত আছে যাদু
সাধুৰ কৰণি
সোণ সঁফুৰা
পদুমণিৰ সপোন
সাধুৰ সঁফুৰা

বঁটা

১৯৮৩ চনত অসম প্ৰকাশন পৰিষদৰ শ্ৰেষ্ঠ শিশু সাহিত্যিক বঁটা লাভ কৰে।

উৎস

কথা বৰেণ্য ১০০, সম্পাদক: শোণিত বিজয় দাস আৰু মুনীন বায়ন, কথা প্ৰকাশন, গুৱাহাটী, প্ৰথম প্ৰকাশ: ২০০৬

শ্ৰেণী:জীৱিত ব্যক্তি
শ্ৰেণী:অসমীয়া শিশু সাহিত্যিক
স্বৰাজ ভৱন, এলাহাবাদ

স্বৰাজ ভৱন হ'ল এলাহাবাদত অৱস্থিত এটা ঐতিহাসিক ভৱন তথা সংগ্ৰহালয়। ইয়াৰ প্ৰকৃত নাম আনন্দ ভৱন আছিল। জৱাহৰলাল নেহৰুৰ পিতৃ মতিলাল নেহৰুৱে এই ঐতিহাসিক ভৱন নিৰ্মাণ কৰিছিল।

১৯৩০ চনত মতিলাল নেহৰুৱে এই ভৱনটো দেশৰ নামত সমৰ্পণ কৰি দিছিল। পাছলৈ ইয়াত কংগ্ৰেছ দলৰ মুখ্য কাৰ্যালয় বনোৱা হয়। ভাৰতৰ প্ৰথম মহিলা প্ৰধানমন্ত্ৰী ইন্দিৰা গান্ধীৰ জন্ম এই ভৱনতেই হৈছিল। বৰ্তমান এই ভৱনটোক এটা সংগ্ৰাহলয়ৰ ৰূপ দিয়া হৈছে।

পৰিচয়

১৮৯৯ চনত মতিলাল নেহৰুৱে চাৰ্চ লেন নামৰ প্ৰতিৱেশী অঞ্চলত অৱস্থিত এটা ভৱন ক্ৰয় কৰে। যেতিয়া এই ভৱনলৈ নেহৰু পৰিয়াল থাকিবলৈ আহে তেতিয়া ইয়াৰ নাম আনন্দ ভৱন ৰখা হৈছিল। পাছলৈ ভৱনটো ভাৰতীয় জাতীয় কংগ্ৰেছক অৰ্পণ কৰা হয়। ১৯৩১ চনত মতিলাল নেহৰুৰ পুত্ৰ জৱাহৰলাল নেহৰুৱে এটা ন্যাস বনাই স্বৰাজ ভৱনক ভাৰতীয় জনতাৰ জ্ঞানৰ বিকাশ, স্বাস্থ্য তথা সামাজিক আৰ্থিক উত্থানৰ বাবে সমৰ্পণ কৰি দিয়ে। এই ভৱনৰ একাংশত এখন হাস্পতাল আছে যি বৰ্তমান কমলা নেহৰুৰ নামেৰে পৰিচিত। ১৯৪৮ চনৰ পৰা ১৯৭৪ চনলৈ এই ভৱনৰ ব্যৱহাৰ কেৱল শিশুৰ শৈক্ষিক কাৰ্যক্ষম বিকাশৰ বাবে কৰা হৈছিল আৰু ইয়াতেই এটি শিশু ভৱনৰ স্থাপনা কৰা হৈছিল। শিষু ভৱনটোত সংগীত, বিজ্ঞান, খেল আদি বিষয়ৰ ওপৰত শিশুসকলক শিকোৱা হৈছিল।
স্বৰাজ ভৱন এটি বিশাল ভৱন আৰু ভাৰতীয় স্বাধীনতা আন্দোলনৰ সময়ৰ এটা সম্পদ। এই ভৱনতেই পণ্ডিত জৱাহৰলাল নেহৰুৱে নিজৰ বাল্যকাল কটাইছিল। ইয়াৰ পৰাই তেওঁ ৰাজনীতিৰ প্ৰাৰম্ভিক শিক্ষা গ্ৰহণ কৰি পাছলৈ ভাৰতীয় স্বাধীনতা আ্দোলনত অংশগ্ৰহণ কৰিছিল।
মহাত্মা গান্ধী যেতিয়াই এলাহাবাদলৈ আহিছিল তেওঁ এই ভৱনতেই বাস কৰিছিল। আজিও এই স্থানত গান্ধীৰ অনেক বস্তু ৰখা হৈছে।
১৯৪২ চনত ইন্দিৰা গান্ধীৰ বিবাহ এই ভৱনতেই হৈছিল আৰু ১৯৩৮ চনত জৱাহৰলাল নেহৰুৰ মাতৃ স্বৰূপ ৰাণীৰ মৃত্যুও এই স্থানতেই হৈছিল। ১৯৭০ চনত ইন্দিৰা গান্ধীয়ে এই ভৱনটো দেশক সমৰ্পণ কৰি দিয়ে আৰু পাছলৈ ইয়াক সংগ্ৰহালয়ৰ ৰূপ দিয়া হয়। পুৱা ৯ বজাৰ পৰা গধূলি ৫ বজালৈ স্বৰাজ ভৱন খোলা থাকে। সোমবাৰে সাপ্তাহিক অৱকাশ থাকে।

বাহ্যিক লিংক

Anand Bhawan
"The Mystery Mansion" by David Lelyveld

শ্ৰেণী:ভাৰতৰ পৰ্যটনস্থলী
শ্ৰেণী:স্থাপত্য
শ্ৰেণী:উত্তৰ প্ৰদেশৰ সংগ্ৰহালয়
শ্ৰেণী:ভাৰতভিত্তিক সাংস্কৃতিক সংগঠন
পানী (১৯৯৫ চলচ্চিত্ৰ)

পানী ১৯৯৫ চনত মুক্তি পোৱা এখন অসমীয়া চলচ্চিত্ৰ। নবাৰুণ ফিল্মচৰ (অসম) বেনাৰত আৰু নিৰোদ চৌধুৰীৰ একে নামৰ উপন্যাসৰ আধাৰত নিৰ্মাণ কৰা ছবিখন পৰিচালনা কৰিছিল প্ৰফুল্ল শইকীয়াই। প্ৰফুল্ল শইকীয়া প্ৰথম কাৰ্বি ছবি ‘জিৰচঙ’ৰ পৰিচালক আছিল। ছবিখনৰ গীতৰ কথাংশ আৰু সঙ্গীত আছিল ভূপেন হাজৰিকাৰ। আবহ সঙ্গীত ৰচনা কৰিছিল জিতু তপনে

কাহিনীৰ সাৰাংশ

পাগলাদিয়া নৈৰ পাৰৰ গাঁও বৰজহা। বৰজহা গাঁৱৰে এজন প্ৰতিপত্তিশীল আৰু চহকী ব্যক্তি বলোভদ্ৰ চৌধুৰী। তেওঁৰ একমাত্ৰ জীয়ৰী আল্পনা। শ্বিলঙত পঢ়ে। চহকী ঘৰৰ ছোৱালী হ’লেও তাই অতি সহজ-সৰল। তাইৰ এই সৰল স্বভাৱৰ বাবে গাঁৱৰ সকলো মানুহে তাইক ভাল পায়। দীঘলীয়া বন্ধৰ দিনকেইটা গাঁৱতে কটাব বুলি ভাবি তাই বৰজহা পালেহি। এনেতে আহিল প্ৰলয়ংকৰী বান। ভৱিষ্যতে এম.এল.এ হোৱাৰ বাসনা পুহি ৰখা চৌধুৰীয়ে বান-পীড়িত ৰাইজক অলপ সহায়-সাহায্য কৰি নিজৰ স্বাৰ্খ সিদ্ধি কৰাৰ কথা ভাবিলে। তেওঁৰ এই পৰিকল্পনাক কাৰ্যত পৰিনত কৰাৰ দায়িত্ব দিলে তেওঁৰ সোঁহাতস্বৰূপ নয়ন বৰুৱাক।

পাগলাদিয়াৰ ছিগা মথাউৰি মেৰামতি কৰিবলৈ চহৰৰ পৰা ইঞ্জিনিয়াৰ দিলীপ চলিহা আহিল।দিলীপক বলোভদ্ৰ চৌধুৰীৰ ঘৰতে ৰখাৰ ব্যৱস্থা কৰা হ’ল। লাহেলাহে মথাউৰিৰ মেৰামতিৰ কাম শেষ হৈ আহিল। ইফালে ক্ৰমাৎ আল্পনাও দিলীপৰ ওচৰ চাপি গ’ল। কিন্তু এই অন্তৰঙ্গতাত বাধা হৈ থিয় দিয়ে নয়ন বৰুৱাই। নয়নে ভাবুকি দিলে, আল্পনাই যদি বিয়া কৰাবই লাগে, তেন্তে নয়নকে কৰাব লাগিব, দিলীপক নোৱাৰে।আল্পনাই কিয় বুলি প্ৰশ্ন কৰি যি উত্তৰ পালে, শুনি তাই স্তম্ভিত হৈ গ’ল। এতিয়া কি কৰিব তাই? এফালে বৰজহাৰ বান-পীড়িত ৰাইজ, আনফালে তাইৰ ব্যক্তিগত প্ৰেম।

কলা-কুশলী

বেনাৰ- নবাৰুণ ফিল্মচ্ (অসম)
কাহিনী, চিত্ৰনাট্য, সংলাপ- নিৰোদ চৌধুৰী
শব্দগ্ৰহণ-সতীশ চৌহান, শনিৰাম ডেকা, হীৰেন্দ্ৰ প্ৰসাদ ভট্টাচাৰ্য, দীপক দত্ত
কলা নিৰ্দেশনা- বীৰেন সিংহ
ক’ৰিয়’গ্ৰাফী- কমল নাথ
extra1 = ভূপেন হাজৰিকা
lyrics1 =ভূপেন হাজৰিকা
length1 =
title2 = মই অথাই জলধিৰ মাজলৈ আহিলো সাতুৰি
extra2 = লতা মংগেশকাৰ
lyrics2 =ভূপেন হাজৰিকা
length2 =
title3 =লুইতৰ বলীয়া বান তই কলৈনো ধাপলি মেলিছ
extra3 = ভূপেন হাজৰিকা আৰু সঙ্গীবৃন্দ
lyrics3 =ভূপেন হাজৰিকা
length3 =

তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:১৯৯০ দশকৰ অসমীয়া চলচ্চিত্ৰ
শ্ৰেণী:১৯৯৫ বৰ্ষৰ চলচ্চিত্ৰ
আলফ্ৰেড, লৰ্ড টেনিছন

আলফ্ৰেড টেনিছন, ১ম বেৰন টেনিছন ( জন্ম: ৬ আগষ্ট ১৮০৯ – মৃত্যু: ৬ অক্টোবৰ ১৮৯২) উইলিয়াম ৱৰ্ডছৱৰ্থৰ পিছত ৰাণী ভিক্টোৰিয়াৰ ৰাজত্বকালৰ বেছিভাগ সময় যুক্তৰাজ্যৰ কবি বঁটা বিজয়ী আছিল আৰু ইংৰাজী কবিসকলৰ ভিতৰত অন্যতম জনপ্ৰিয়।

উদ্ধৃতি

শব্দই প্ৰকৃতিৰ দৰেই আধা উন্মোচন কৰে আৰু আধাই অন্তৰ্নিহিত আত্মাক লুকুৱাই ৰাখে।

মই এই কথাটো সঁচা বুলি বিশ্বাস কৰোঁ, যিয়েই নহওক; মই আটাইতকৈ দুখী হ’লেও অনুভৱ কৰো; কেতিয়াও একেবাৰে ভাল নোপোৱাতকৈ ভালপোৱা আৰু হেৰুৱাই পেলোৱাটোৱেই ভাল।
বিশ্বাস কৰক, আধা ধৰ্মতকৈ সৎ সন্দেহত বিশ্বাস বেছি।
জ্ঞান আহে, কিন্তু প্ৰজ্ঞা ৰৈ থাকে।
প্ৰেম একমাত্ৰ সোণ।
মই নিজকে কৰ্মত নিমজ্জিত কৰিব লাগিব, নহ’লে মই হতাশাত মৰহি যাওঁ।

উৎস

শ্ৰেণী:মৃত ব্যক্তি
শ্ৰেণী:কবি
শ্ৰেণী:ইংৰাজী কবি